APSTIPRINĀTS
ar Varakļānu novada domes 
25.07.2024. sēdes lēmumu Nr. 9.18.
NOLIKUMS 
TIRDZNIECĪBAS KĀRTĪBA 
“VARAKĻĀNU PILSĒTAS  SVĒTKOS 2024” 
Varakļāni 
 
1. Vispārīgie noteikumi 
1.1. Tirdzniecības organizators ir Varakļānu novada Kultūras centrs (turpmāk tekstā - Rīkotājs). 
1.2. Nolikums nosaka kārtību kādā “VARAKĻĀNU  PILSĒTAS  SVĒTKU” norises laikā un vietā 
2024. gada 17. augustā Varakļānu pilsētas estrādē no plkst.21:00 - līdz 18.08.2024. plkst.4:00  (turpmāk - Pasākums) tiek piešķirtas tirdzniecības vietas izbraukuma tirdzniecībai (turpmāk- Tirdzniecības vieta). 
1.3. Tirdzniecības vietas tiek iedalītas:  
1.3.1.Trīs Tirdzniecības vietas estrādes teritorijā uzņēmējiem, kuri piedāvā pašražotu vai Latvijā ražotu produkciju – katra Tirdzniecības vieta (3mx4m – nodeva tirdzniecībai ar alkoholu - EUR 40,00; ar pārtiku, ēdināšana – EUR 30,00; citiem – EUR 10,00); 
1.3.2. Divas sabiedriskās ēdināšanas Tirdzniecības vieta estrādes teritorijā –  platība 72m2  un 72 m2  (nodeva katram – EUR 240,00). Uzņēmējam jānodrošina siltais ēdiens; uzkodas; saldumi; bezalkoholiskie atspirdzinoši dzērieni. Var iekļaut izlejamos alkoholiskos dzērienus. 
1.4. Teltis, galdi tirgotājiem netiek nodrošināti. 
1.5. Kontaktpersona no Rīkotāja puses- Anita Upeniece tālr.nr. 26557803, e-pasts: varaklanukn@inbox.lv 
2. Tirdzniecības atļauja un saturs 
2. 1.Rīkotājs izsludina pieteikšanos uz trimTirdzniecības vietām un divām sabiedriskās 
ēdināšanas Tirdzniecības vietām estrādes teritorijā. Plānotais maksimālais apmeklētāju skaits 1500 - 2000; 
2.2. Tirdzniecības atļaujas saņem, ne vairāk kā pieci uzņēmēji, šie uzņēmēji arī vienīgie iegūst  iespēju tirgoties pasākuma norises laikā un vietā. 

3. Pieteikšanās kārtība un prasības pretendentiem 
3.1. Pretendenta pieteikums tiek izskatīts, ja Pretendentam:
1) nav pasludināts maksātnespējas process; 
2) nav apturēta vai pārtraukta  saimnieciskā darbība; 
3) nav konstatēts, ka līdz licences līguma izpildes paredzamajam beigu termiņam pretendents      būs likvidēts.
3.2. Pretendentam jāatbilst šādām prasībām:
3.2.1. Pretendents ir reģistrēts Latvijas normatīvajos aktos noteiktajos gadījumos un kārtībā; 
3.2.2. Pretendentam iepriekšējos gados ir dalības pieredze līdzīga apmēra pasākumos.  
3.3. Pretendentam jāiesniedz šādi dokumenti: 
3.3.1. Aizpildīta pretendenta pieteikuma anketa (skat. pielikums nr. 1);  
3.3.2. Latvijas Republikas Komercreģistrā reģistrētiem pretendentiem Komersanta reģistrācijas  apliecības kopija vai jānorāda atsauce uz ierakstu reģistrā.
3.3.3. Pretendentam, kurš nav reģistrēts Komercreģistrā, jāiesniedz saimnieciskās darbības reģistrāciju apliecinoša dokumenta kopija vai jānorāda atsauce uz ierakstu reģistrā.
3.3.4. Dokuments, kas apliecina pretendenta pārstāvja, kurš paraksta piedāvājumu un citus  dokumentus, paraksta (pārstāvības) tiesības; 
3.3.5. Dokuments, kas apliecina Nolikuma 3.1.3. punktā noteikto pieredzi (aprakstu par pieredzi); 
3.3.6. Pretendenta piedāvājuma apraksts (pielikums nr. 1): 
3.3.6.1. paredzētā tirdzniecības sortimenta saraksts un cenas; 
3.3.6.2. cita informācija, kuru pretendents uzskata par nozīmīgu. 
3.4. Pieteikumi iesniedzami elektroniski sūtot uz e-pastu varaklanukn@inbox.lv, klātienē vai pa pastu (adrese: 1. Maija laukums 4, Varakļāni, LV-4838). Pieteikums un dokumenti vai to atvasinājumi jāiesniedz ar norādi: VARAKĻĀNU PILSĒTAS  SVĒTKU TIRDZNIECĪBAI 
3.5. Pieteikumi jāiesniedz līdz 2024.gada 13.augusta plkst. 15:00 (saņemšanas laiks).
3.6. [bookmark: _GoBack]Pieteikumu pieņemšana tiek uzsākta 2024. gada  1. augusta  plkst. 10:00. 
3.7. Iesniegto pieteikumu pretendents var grozīt tikai līdz pieteikuma iesniegšanas termiņa beigām. 
3.8. Pēc noteiktā termiņa iesniegti pieteikumi netiek izskatīti. 
3.9. Pretendentiem tiek paziņots par pieteikumu vērtēšanas rezultātiem elektroniski uz anketā norādīto e-pasta adresi vai pa tālruni līdz 2024. gada 14.augusta  plkst.12:00. 

4. Pretendentu atlases kārtība 
4.1. Pretendenta pieteikumu izvērtē Rīkotājs. 
4.2. Rīkotājs pārliecinās par: 
4.2.1. pretendenta atbilstību 3.1., 3.2. punktā noteiktajām prasībām; 
4.2.2. pretendenta iesniegto dokumentu atbilstību 3.3. punktā noteiktajam. 
4.3. Pieteikumi, kuri neatbilst 3.1. un 3.2. punktu prasībām netiek izskatīti. 
4.4. Rīkotājs izskata un vērtē pretendenta pieteikumu uz 1.3.1. punktā noteiktajām Tirdzniecības vietām, piešķirot punktus pēc punktu gradācijas atkarībā no pieteikumu skaita, ievērojot, ka labākajam piedāvājumam tiek piešķirti 10 punkti (izņemot 4.4.1.), pēc šādiem kritērijiem: 
4.4.1. Vietējais uzņēmējs, kur 10 punktus piešķir, ja tas darbojas Varakļānu novada teritorijā, bet 5 punktus, ja kaimiņu novadā; 
4.4.2. Piedāvātā sortimenta atbilstība pasākuma mērķauditorijai, 0-10 punkti; 4.4.3. Pretendenta piedāvāto cenu pieejamība un atbilstība, 0-10 punti; 
4.4.4. Maksimāli iegūstamais punktu skaits ir 30 punkti. 
4.5. Rīkotājs izskata un vērtē pretendenta pieteikumu uz 1.3.2. punktā noteikto Tirdzniecības vietu, piešķirot punktus pēc punktu gradācijas atkarībā no pieteikumu skaita, ievērojot, ka labākajam piedāvājumam tiek piešķirti 10 punti, pēc šādiem kritērijiem: 
4.5.1. Sortimenta daudzveidība un oriģinalitāte, 0 – 10 punkti; 
4.5.2.Pretendenta piedāvāto cenu pieejamība un atbilstība dažādām mērķauditorijām, 0 – 10 punkti; 
4.5.3.Pretendenta pieredze izbraukuma tirdzniecībā, 0 – 10 punkti; 
4.5.4. Vizuālais noformējums un aprīkojums – vērtē iesniegtos vizuālos materiālus (foto u.c.), 0-10 punkti; 
4.5.5. Maksimāli iegūstamais punktu skaits ir 40 punkti. 
4.6. Rīkotājs piešķir tirdzniecības vietu pamatojoties uz vērtējumu un slēdz līgumu. 
4.7. Ja pretendents atsakās no piešķirtās tirdzniecības vietas, tas tirdzniecībā nepiedalās un tā vietā tiek aicināts nākamais augstāko punktu saņēmušais pretendents. 

5. Tirgotāja tiesības un pienākumi 
5.1. Pretendents vai pretendenti, kura pieteikumu apstiprina dalībai Pasākumā un slēdz līgumu,  turpmāk tiek saukts par Tirgotāju. 
5.2. Tirgotājam tirdzniecības vietās aizliegts tirgot jebkādas preces, kas saistītas ar tabaku, pornogrāfiju, erotiku, pirotehniku, ieročiem, utt. 
5.4. Reklāmas izvietošana tirdzniecības vietās ir jāsaskaņo ar Rīkotāju. 
5.5. Tirgotāja firmas norādes izvietošana ir jāsaskaņo ar Rīkotāju. 
5.6. Tirgotājam aizliegts tirdzniecības vietās atskaņot mūziku. 
5.7. Tirdzniecības atļauju no pašvaldības izņem Tirgotājs. 
5.8. Tirgotājs apņemas ievērot līguma noteikumus, veic darbu saskaņā ar pasākuma norisi. 
5.8.1. redzamās vietās jāizvieto preču cenas un sortiments; 
5.8.2. stikla pudeles tirgot aizliegts; 
5.8.3. plastmasas pudeles tirgot atvērtā veidā; 
5.8.4. lietot tikai vienreizējās lietošanas traukus un ēšanas piederumus; 
5.8.5. aprīkot izbraukuma tirdzniecības vietu atbilstoši ugunsdrošības noteikumiem, uzturēt savu  tirdzniecības vietu sanitārā un tehniskā kārtībā, atbilstoši pieņemtajām normām; 
5.8.6. ēdiena gatavošanu veikt Pasākuma apmeklētājiem nepieejamās vietās; 
5.8.7. ierīkot iekšējo telts elektrības vadu komutāciju; 
5.8.8. uzturēt kārtībā tirdzniecības zonu visu tirdzniecības laiku; 
5.8.9. nodrošināt regulāru atkritumu savākšanu tirdzniecības vietā; 
5.8.10. nodrošināt telts labiekārtošanu (krēsli, galdi, plaukti utt); 
5.8.11. Zonā pie telts jānodrošina arī galdi, krēsli, kur apsēsties pircējiem un apgaismojums.
5.9. Tirdzniecības vietās jāizvieto ielaminēti sekojoši dokumenti: 
5.9.1. tirdzniecības atļaujas kopija; 
5.9.2. uzņēmuma reģistrācijas apliecības kopija; 
5.9.3. pārtikas un veterinārā dienesta atļauja. 

6. Rīkotāja tiesības un pienākumi 
6.1. Lai nodrošinātu tirgoto produktu pieejamību plašai sabiedrības daļai, Rīkotājam ir tiesības  noteikt sortimentā iekļauto preču/produktu maksimālo un/vai minimālo cenu. 
6.2. Rīkotājs tirdzniecības vietās nodrošina: 
6.2.1. elektrības pieslēgumu ar jaudu Tirgotāja pieprasītajā apmērā (līdz 9 kW );  
6.2.2. teritorijas apsardzi; 
6.2.3. sanitārtehniskos mezglus teritorijā; 
6.2.4. atkritumu tvertnes teritorijā; 
6.2.5. tirdzniecības vietai pieguļošās zonas uzkopšanu; 
6.2.6. teritorijas transporta caurlaides preču vai tirdzniecības iekārtu piegādei pēc Tirgotāja  pieprasījuma, atbilstoši Rīkotāja izstrādātajiem noteikumiem. 
6.2.7. Aproces – ieejas biļetes tirgotāju personālam.
6.3. Rīkotājs ir noteicis tirdzniecības vietu izvietojumu no ieejas norobežotā estrādes teritorijā labajā u kreisajā pusē. Rīkotājs ierāda tirdzniecības vietu klātienē pasākuma dienā. Rīkotāja lēmumi attiecībā uz tirdzniecības vietu izkārtojumu ir galīgi un nav apstrīdami.  

7. Tirdzniecības laiks
7.1. Varakļānu pilsētas estrādē no 17.08.2024. plkst.21:00-līdz 18.08.2024. plkst.4:00  
7.2. Estrādē - pasākuma teritorijā, pēc plkst.21:00, aizliegts atrasties autotransportam, kā arī aizliegta jebkāda uzbūves darbu veikšana. 

8.Tirdzniecības līguma slēgšana un norēķinu kārtība 
8.1. Tirdzniecības līguma saturu un noslēgšanas kārtību nosaka Rīkotājs, saskaņā ar Latvijas Republikas spēkā esošo normatīvo aktu prasībām. 
8.2. Pretendents, kurš būs saņēmis apstiprinājumu dalībai Pasākumā, nodevas maksājumu par Tirdzniecības vietu veic ar pārskaitījumu uz  Rīkotāja bankas kontu. 
8.3. Tirgotājs paraksta tirdzniecības līgumu ar Rīkotāju līdz 2024.gada 15. augusta  plkst.17:00. 
8.4. Tirdzniecības nodevas ieskaitīšanas termiņš ir līdz 2024. gada 15.augusta  plkst. 17:00 (maksa tiek uzskatīta par saņemtu, kad tā ir pilnā apmērā ieskaitīta Rīkotāja norādītajā kontā). 
8.5. Ja 1.3. punktā noteiktā tirdzniecības vietas maksa līdz noteiktajam termiņam netiek saņemta, Rīkotājs ir tiesīgs piešķirt tirdzniecības dalībnieka vietu nākamajam pretendentam, atbilstoši Rīkotāja vērtējumam. 
8.6. Pamatojoties uz pretendenta pieteikumu pašvaldība sagatavo tirdzniecības atļauju. Pēc tirdzniecības nodevas saņemšanas pašvaldība izsniedz tirdzniecības atļauju elektroiski nosūtot uz pretendenta e-pastu vai izsniedz klātienē līdz 2024. gada 16. augusta plkst. 12.00.
 
Pielikumā: 
Pielikums Nr.1. „Pieteikuma anketa” 


Varakļānu novada domes priekšsēdētājs M. Justs

 







Pielikums Nr.1 
PIETEIKUMA ANKETA TIRDZNIECĪBAI 
pasākumā „VARAKĻĀNU PILSĒTAS SVĒTKI 2024” 
 
INFORMĀCIJA PAR UZŅĒMUMU 
	Uzņēmuma  nosaukums 
	 

	Reģistrācijas Nr. 
	 

	Faktiskā adrese 
	

	Juridiskā adrese 
	

	WEB lapa vai soc. tīklu adrese 
	 


 
KONTAKTPERSONA 
	Vārds, uzvārds 
	 

	Amats 
	 

	E-pasts 
	 

	Kontakttālrunis 
	 


 
PLĀNOTAIS SORTIMENTS 
Lūdzu, uzskaitiet plānotās produkcijas sortimentu: 
	Prece 
	Cena EUR 

	 
	 

	
	 

	
	 

	
	 


 
IEPRIEKŠĒJĀ PIEREDZE 
Lūdzu, sniedziet informāciju par savu pieredzi tirdzniecībā citos masu pasākumos: 
	Pasākums 
	Apraksts 

	 
	 

	 
	 



PIEZĪMES: 
	 
 
 
 


 

Paraksta persona, amats: _______________________________



Mūsu rekvizīti: 
VARAKĻĀNU NOVADA PAŠVALDĪBA 
Rīgas iela13, Varakļāni, LV-4838 
Tālrunis/ fakss 64860840 
PVN reģ.Nr.LV90000054750 A/S Swedbank, HABALV22 
Konts: LV25HABA0001402041751 
 
